钦定古今图书集成/方舆汇编/职方典/第1070卷 > 《湆淡滩》刘子翚
## 钦定古今图书集成/方舆汇编/职方典/第1070卷 > 《湆淡滩》刘子翚

南来瓯粤无平陆，林峦起翠波腾绿。扶舆政恐犯霜
露，买舟倘可休僮仆。清滩白昼雷霆作，乱石惊湍犬
牙错。平生珍重千金躯，舟子一篙那可托。飘摇叶漾势转急，釜灶倾颓不能立。眼看白浪散银山，蛟螭百
怪堂堂出。人皆乘险欲趋利，我不安行悔何及。吁嗟
世路风波猛，巧阱危机暗驰骋。江湖溺舟犹自戒，势
利溺人终莫省。矫情镇物未足言，书此聊为后来警。